钦定古今图书集成/明伦汇编/宫闱典/第069卷 > 《礼记》 > 紫微垣太子星图
## 钦定古今图书集成/明伦汇编/宫闱典/第069卷 > 《礼记》 > 紫微垣太子星图

图考

按《晋书天文志》。“北极五星、钩陈六星，皆在紫微宫中。
北极北辰最尊者也。其钮星天之枢也。天运无穷，三
光迭耀。而极星不移。故曰。居其所而众星拱之。第一
星主月太子也。”按《隋书天文志》同。

按《宋史天文志》：“北极五星在紫微宫中，北辰最尊者
也。其钮星为天枢。天运无穷，三光迭耀，而极星不移，
故曰居其所而众星拱之。”枢星在天星四方，去极各
九十一度。贾逵、张衡、蔡邕、王蕃、陆绩皆以北极钮星
之枢，是亦动处。极在钮星之末，犹一度有馀。今清台
则去极四度半，第一星主月太子也。

〈注〉《干永新书》曰：“第三星主五行，第四星主诸王，第五星为后宫。”《闳》云：“北极五星，初一曰帝，次二曰后，次三曰妃，次四曰太子，次五曰庶子，四曰太子者，最赤明者也。”

按《丹元子步天歌》：“中垣北极紫微宫，北极五星在其
中，大帝之座第二珠，第三之星，庶子居第一，号曰为
太子，四为后宫五天枢。”

按《观象玩占》：北极五，紫微宫中，一曰天枢，一曰北辰，
天之最尊星也。其钮星，天之枢也。天运无穷，三光迭
耀，而极星不移，故曰：“居其所而众星拱之。”其第一星
主月太子也